**Cyngor Cynghorol Cymru ar Arloesi**

**21 Medi 2018, y Ganolfan Gwyddorau Bywyd**

**Cofnodion**

Yn bresennol: David Notley (DN) (cydgadeirydd)

Rhys Thomas (RT)

David Notley (DN)

Andy Middleton (AM)

Kirsten Bound (KBo)

Ian Brotherston (IB)

Jon Wood (JW)

Ymddiheuriadau: Sue Bale (SB)

Steve Smith (SS)

Helen Swygart (HS)

Dave Wilkes (DW)

Robin Williams (RW)

Kellie Beirne (KB)

Ysgrifenyddiaeth: Alastair Davies (AD)

Philippa Costello (PC)

Siaradwyr Gwadd: David Rosser (DR) (LLC)

|  |  |  |
| --- | --- | --- |
| **Eitem agenda** |  | **Cam Gweithredu** |
| **1** | **Croeso**  Croesawodd DN aelodau’r cyngor i 16eg cyfarfod Cyngor Cynghorol Cymru ar Arloesi (CCCA).  Trafodwyd cofnodion y cyfarfod blaenorol. PC i atgoffa Phil Allen i anfon manylion adnodd ar-lein Llesiant a Chenedlaethau'r Dyfodol at y cyngor ar ôl iddo gael ei gwblhau.  Cytunwyd bod y cofnodion yn gywir a chawsant eu cymeradwyo.  Cyhoeddodd DN bod Robin Williams wedi ymddeol o’r Cyngor. Diolchodd DN i RW am ei amser, ei ymdrech a’i fewnbwn gwerthfawr dros y 4 blynedd ddiwethaf.  Gofynnwyd i'r aelodau presennol nodi a oedd ganddynt achosion uniongyrchol neu anuniongyrchol o wrthdaro rhwng buddiannau yn yr eitemau arfaethedig ar yr agenda. Ni chofnodwyd unrhyw fuddiannau newydd. | **PC** |
| **2** | **Prif Swyddog Rhanbarthol Llywodraeth Cymru (LLC), De-ddwyrain Cymru**  Eglurodd DR fod y Cynllun Gweithredu Entrepreneuriaeth wedi cynnig dull newydd yng nghyswllt datblygiad economaidd. Un elfen o’r Cynllun Gweithredu Entrepreneuriaeth yw cyflwyno dull rhanbarthol, gan symud oddi wrth y dull presennol seiliedig ar sectorau. Yn unol â hynny, mae 3 Phrif Swyddog Rhanbarthol wedi cael eu penodi ar gyfer De-ddwyrain Cymru, Canolbarth a Gorllewin Cymru, a Gogledd Cymru. Eglurodd DR fod yr ardal mae’n gyfrifol amdani, sef y De-ddwyrain, yn cynnwys yr un 10 awdurdod lleol â'r rhai sy’n rhan o Fargen Ddinesig Caerdydd.  Bydd y dull rhanbarthol newydd o weithio yn seiliedig ar leoedd ac yn canolbwyntio ar sut mae gwella'r economi ym mhob rhan o Gymru, yn hytrach na mewn sectorau yng Nghymru yn unig. |  |
| **3** | **Dyfodol CCCA**  Roedd y sesiwn yn canolbwyntio ar bennu agenda CCCA wrth symud ymlaen.  Bydd KB a DN yn ysgrifennu at Ken Skates, Ysgrifennydd y Cabinet dros yr Economi a Thrafnidiaeth, i wneud cais am gyfarfod i roi’r wybodaeth ddiweddaraf iddo am CCCA a'i ddiben, ac i drafod sut gall arloesi a CCCA ei helpu i gyflawni'r Cynllun Gweithredu Entrepreneuriaeth.  Gofynnwyd am fewnbwn gan y Cyngor yn ystod yr haf er mwyn diweddaru’r Cylch Gorchwyl presennol. Mae’r rhain yn adlewyrchu’r hyn fydd CCCA yn ei wneud wrth symud ymlaen. Cytunwyd ar y Cylch Gorchwyl a’i gymeradwyo.  Trafodwyd swyddogaeth, diben a chylch gwaith y Cyngor, yn ogystal â’i ddilysrwydd a’i berthnasedd, ac fe ganolbwyntiwyd ar yr hyn y gall CCCA ei wneud yn gydweithredol a'r rôl y gallai ei chwarae. Mae hyn yn cynnwys:   * Eiriol y rôl arloesi ar sail tystiolaeth; * Gwaith o ran y dyfodol, rhagofal a sganio'r gorwel; * Rôl arwain agweddau a fydd yn cynnwys cydweithio â sefydliadau eraill, e.e. IUK a Nesta, i ddatblygu astudiaethau perthnasol a chomisiynu arolygon ac adroddiadau; * Helpu LLC i droi uchelgeisiau'r Cynllun Gweithredu Entrepreneuriaeth, mewn perthynas ag arloesedd, yn gamau gweithredu y mae modd eu cyflawni ac ymgymryd â rôl cynghori a dylanwadu; * DN a KB i ddarparu tystiolaeth yng nghyfarfodydd ymchwilio’r Pwyllgor Cynulliad;   PC i anfon adroddiad y Pwyllgor Economi, Seilwaith a Sgiliau ar Ddiwydiant 4.0 at CCCA. Ar ben hynny, anfon manylion yr adolygiad o Ymchwil ac Arloesi yng Nghymru gan bwyllgor yr Economi, Seilwaith a Sgiliau, a'r Cais am Dystiolaeth ar gyfer yr Adolygiad o Arloesi Digidol, at y Cyngor er mwyn i CCCA allu cyflwyno ymateb ffurfiol.  Trafodwyd aelodaeth y Cyngor. Roedd yr aelodau presennol yn teimlo bod diffyg cynrychiolaeth o nifer o feysydd pwysig, e.e. Busnesau Bach a Chanolig, diwydiant, Addysg Uwch, cynrychiolaeth ddaearyddol, arbenigedd o ran rhagofal. O ganlyniad i golli rhai aelodau yn ddiweddar, oherwydd eu bod wedi ymddeol ac ati, cytunwyd y byddai aelodau newydd yn cael eu recriwtio i ymuno â CCCA. DN a KB i lunio rhestr o enwau posibl a allai ymuno â'r Cyngor, er mwyn trafod hynny yn y cyfarfod CCCA nesaf.  Cytunwyd dylai CCCA ganolbwyntio ar y gweithgareddau canlynol yn ystod y 6-12 mis nesaf:   * Ehangu aelodaeth CCCA; * Comisiynu darnau byrion o ymchwil/astudiaethau/arolygon; * Ymateb i ymgyngoriadau LLC, yn enwedig y pwyllgor yr Economi, Seilwaith a Sgiliau; * Ymgynghori a chysylltu ag amryw o bwyllgorau'r Cynulliad, a'r rhai sy’n canolbwyntio ar arloesedd yn benodol; * Ymgynghori â LLC ac Ysgrifennydd y Cabinet ynglŷn â rôl a phwrpas CCCA, a chynnig cyfle i drafod sut gall arloesedd a CCCA helpu i gyflawni’r Cynllun Gweithredu Entrepreneuriaeth.   Nodwyd bod allbynnau a metrigau ar goll yn y Cynllun Gweithredu Entrepreneuriaeth. Cytunwyd y dylai'r Adran Arloesi lunio rhestr o 15-20 o allbynnau a metrigau y byddant yn disgwyl eu gweld er mwyn awgrymu llwyddiant y Cynllun Gweithredu Entrepreneuriaeth ym maes arloesi. Trefnwyd y bydd y rhestr yn cael ei chynnwys ar yr agenda er mwyn ei hystyried a’i hadolygu yng nghyfarfod nesaf CCCA ym mis Tachwedd. | **KB a DN**  **PC**  **DN a KB**  **AD** |
| **4** | **Unrhyw Fater Arall**  Mae cyfarfod nesaf CCCA wedi’i drefnu ar gyfer 30 Tachwedd 2018, lleoliad i'w gadarnhau. |  |